Slika na kojoj se prikazuje tekst

Opis je automatski generiran

**Prilog 2.**

**Predmet nabave**: Dogradnja dječjeg vrtića „Grobnički tići“ u Podhumu

Evidencijski broj nabave: JN 1/25

**OPIS PREDMETA NABAVE**

Predmet nabave je izvođenje građevinskih radova na rekonstrukciji i dogradnji zgrade javne i društvene - dječjeg vrtića „Grobnički tići“ Podhum.

Građevina unutar jedinstvenog gabarita sadržava prostore dječjeg vrtića i prostore boćarskog kluba. Prostorije kluba smještene su na sjeverozapadnom dijelu objekta dok ostatak pripada vrtiću.

Projekt Dogradnje dječjeg vrtića „Grobnički tići“ Podhum obuhvaća dogradnju u jugoistočnom dijelu građevine koja će se izvesti u etažama prizemlja i kata, te zahvate unutar postojećih gabarita građevine kako bi se prostor prilagodio potrebama povećanja kapaciteta dječjeg vrtića. Također će se izgraditi i nova kotlovnica u sjeveroistočnom dijelu objekta, kao i izvesti fotonaponska elektrana za samooprskrbu ugradnjom FN modula na krovištu objekta.

Projekt sveukupno obuhvaća arhitektonski projekt s mjerama zaštite od požara, projekt opremanja, građevinski projekt (projekt konstrukcije, projekt hidroinstalacija, projekt racionalne uporabe energije, toplinske zaštite i zaštite od buke, građevinsko- prometni projekt- projekt parkirališta), elektrotehnički projekt, elektrotehnički projekt sustava za dojavu požara, projekt strojarskih instalacija i elektrotehnički projekt - projekt fotonaponskih ćelija te izvedba video nadzora. Predmetna nabava provodi se u cilju realizacije Projekta – Dogradnja dječjeg vrtića „Grobnički tići“ u Podhumu ( dalje u tekstu: Projekt) , koji sufinancira Europska unija u sklopu Nacionalnog plana oporavka i otpornosti 2021. – 2026, a temeljem Ugovora o dodjeli bespovratnih sredstava za projekte koji se financiraju iz Mehanizma za oporavak i otpornost koji je sklopljen 15.02.2023. godine između Ministarstva znanosti i obrazovanja - tijela nadležnog za komponentu 3. Obrazovanje, znanost i istraživanje, Središnje agencije za financiranje i ugovaranje programa i projekata Europske unije – provedbenog tijelo i Općine Jelenje – korisnika sredstava. Referentni broj projekta NPOO.C3.1.R1-I1.01.0301.

Opći cilj projekta je osigurati infrastrukturne i materijalne kapaciteta za povećanje dostupnosti ranog i predškolskog odgoja i obrazovanja u Republici Hrvatskoj koji će doprinijeti povećanju broja djece upisanih u vrtićke i jasličke programe na području Općine Jelenje. Provedba ovog projekta značajna je iz razloga što rezultati projekta doprinose navedenom cilju povećanjem kapaciteta Dječjeg vrtića ''Grobnički tići'' za 3 dnevna boravka čime će se povećati i broj vrtićkih skupina sa trenutnih 4 na 7 što će vrtiću omogućiti upis 60 djece više nego do sada.

Za izvođenje radova, kao prilog dokumentacije o nabavi, objavljuje se sljedeća projektno-tehnička dokumentacija:

* GLAVNI PROJEKT – zajedničke oznake 6GP-2023-V

Glavna projektantica : Tonka Radetić Maglica, mag.ing.aedif.

* MAPA 1/5: ARHITEKTONSKI PROJEKT (1/6GP-2023-V)

Izradio: GEO-RAD d.o.o., Matije Gupca 11, Rijeka

Projektant: Predrag Bosnić, dipl.ing.arh.

* MAPA 2/5: GRAĐEVINSKI PROJEKT – PROJEKT RACIONALNE UPORABE ENERGIJE, TOPLINSKE ZAŠTITE I ZAŠTITE OD BUKE (2/6GP-2023-V)

Izradio: GEO-RAD d.o.o., Matije Gupca 11, Rijeka

Projektant: Matea Brnelić, mag. ing. aedif.

* MAPA 3/5: ELEKTROTEHNIČKI PROJEKT (23-03/08)

Izradio: K-TIM d.o.o., Janka Polić Kamova 101, Rijeka

Projektant: Ivan Mužić dipl. ing. el.

* MAPA 4/5: PROJEKT STROJARSKIH INSTALACIJA (4/6GP-2023-V)

Izradio: GEO-RAD d.o.o., Matije Gupca 11, Rijeka

Projektant: Silvestar Šantak, dipl. ing. stroj.

* MAPA 5/5: ELEKTROTEHNIČKI PROJEKT- PROJEKT FOTONAPONSKIH ĆELIJA (23-03/06)

Izradio: K-TIM d.o.o., Janka Polić Kamova 101, Rijeka

Projektant: Ivan Mužić dipl. ing. el.

* MAPA 3/9 – GRAĐEVINSKI PROJEKT –PROJEKT KONSTRUKCIJE

BROJ PROJEKTKA 3/9 GP-2022-V-Ispravakj 1

Izradio: GEO-RAD d.o.o., Matije Gupca 11, Rijeka

Projektantica: Matea Brnelić, mag.ing.aedif.

* MAPA 4/9 - GRAĐEVINSKI PROJEKT – PROJEKT HIDOIZOLACIJA

BROJ PROJEKTKA 4/9 GP-2022-V-Ispravakj 1

Izradio: GEO-RAD d.o.o., Matije Gupca 11, Rijeka

Projektantica: Matea Brnelić, mag.ing.aedif.

* MAPA 6/9 - GRAĐEVINSKO-PROMETNI PROJEKT

ZOP 9GP 2022-V

Izradio: TECHON PLAN d.o.o. Rijeka, Demetrova 4, Rijeka

Projektanti: Danijel Mihaljević i Dino Stanić

* MAPA 8/9 – PROJEKT SUSTAVA ZA DOJAVU POŽARA

Izradio: K-TIM d.o.o., Janka Polić Kamova 101, Rijeka

Projektant: Ivan Mužić dipl. ing. el.

* Građevinska dozvola, Primorsko-goranska županija, Upravni odjel za prostorno uređenje, graditeljstvo i zaštitu okoliša, Ispostava Rijeka, KLASA: UP/I-361-03/22-01/000172, URBROJ: 2170-03-01/7-22-0027 od 11.07.2022. godine.
* Izmjena i dopuna građevinske dozvole, Primorsko-goranska županija, Upravni odjel za prostorno uređenje, graditeljstvo i zaštitu okoliša, Ispostava Rijeka, KLASA: UP/I-361-03/23-01/000124, URBROJ: 2170-03-01/3-23-0014 od 05.05.2023. godine.

**RADOVI OBUVAĆENI PROJEKTOM**

Naručitelj je, u rujnu 2023.g. temeljem provedenog otvorenog postupka javne nabave, objavljenog u Elektroničkom oglasniku javne nabave Republike Hrvatske ( „stari“ EOJN RH) pod brojem objave 2023/S 0F2-0026523, ugovorio izvođenje radova na dogradnji Dječjeg vrtića „Grobnički tići“ Podhum sa odabranim ponuditeljem PREMEC j.d.o.o. iz Rijeke, A.B.Šimića 5. Zbog neurednog izvršavanja ugovornih obveza, Ugovor s odabranim je raskinut uslijed čega su radovi prekinuti 12.07.2024. godine. Zbog izbjegavanja izvođača radova da vrati Investitoru gradilište u posjed s radovima se nije moglo nastaviti u ljetnom periodu kada su vremenski uvjeti za izvođenje radova povoljniji (više temperature, manje padalina i vlage….).Stoga je, do provođenja novog otvorenog postupka javne nabave i odabira novog ugovaratelja za projekt Dogradnje Dječjeg vrtića „Grobnički tići“ Podhum, bilo nužno žurno izvesti radove u cilju sigurnosti i zaštite zdravlja djece i zaposlenika u postojećoj zgradi Dječjeg vrtića te u cilju sprječavanja nastanka štete na već izvedenim radovima na dogradnji Dječjeg vrtića.

**Nastavno se daje opis radova izvedenih temeljem provedenog prvog otvorenog postupka javne nabave te temeljem pregovaračkog postupka bez prethodne objave poziva na nadmetanje.**

**OPIS IZVEDENIH RADOVA**

1. Temeljem provedenog prvog otvorenog postupka javne nabave i Ugovora sklopljenog s ugovarateljem PREMEC j.d.o.o. ( koji je raskinut) izvedeni su sljedeći radovi:

* rušenje ulaza i vjetrobrana i dijela betonske staze oko objekta sa odvozom materijala
* uklanjanje postojeće toplinske izolacije sa dijela postojećeg dijela zgrade
* izvedena temeljna ab ploča uključujući horizontalnu i vertikalnu hidroizolaciju sa zaštitom XPS-om
* sazidani vanjski zidovi prizemlja i kata sa vertikalnim serklažima i stupovima, te su izvedene armirano betonske međukatne ploče prizemlje - kat i kat - tavan
* izveden je dio pregradnih unutarnjih zidova na katu i u prizemlju
* izvedeno vanjsko ab stubište
* izveden temeljni razvod kanalizacije
* izveden dio prve faze dovoda vode i kanalizacije u prizemlju i na katu
* izveden dio iskopa za upojni bunar na parkiralištu
* izveden dio štemanja šliceva za ugradnju elektroinstalacija;

1. Temeljem Ugovora za izvođenje hitnih radova na projektu na projektu Dogradnja dječjeg vrtića “Grobnički tići“ Podhum, sklopljenog u pregovaračkom postupku javne nabave bez prethodne objave poziva na nadmetanje s ugovarateljem DEN-ING d.o.o., Zametska 92, Rijeka, Izvedeni su sljedeći radovi:

* izvedeno rušenje postojećeg krovišta
* izrađena nova konstrukcija krovišta, daskanje, letvanje, ugrađene krovna folija i novi krovni pokrov sa pratećim limarskim radovima - žljebovi
* po fasadi dogradnje vrtića izveden ETICS sustav od mineralne vune uključujući armirani sloj ljepila bez izvedenog završnog sloja
* na parkiralištu izveden upojni bunar - infiltracija i ab reviziono okno ispred njega sa pratećim zemljanim radovima;

**OPIS RADOVI KOJI ĆE SE IZVESTI I KOJI SU PREDMET OVOG POSTUPKA JAVNE NABAVE**

* rušenje postojeće kotlovnice i izgradnja nove;
* dovršenje fasaderskih radove na dogradnji vrtića i postojećem dijelu objekta;
* ugradnja vanjske aluminijske i protupožarne stolariju te aluminijske unutarnje stolarije;
* probijanje otvora za vezu postojećeg objekta i dogradnje;
* unutar objekta izvesti preostale građevinsko - obrtničke radove (zidanje pregradnih zidova, žbukanje zidova i stropova, podopolagački radovi, ličilačkih radovi, keramičarski radovi...);
* dovršetak radova na instalacijama dovoda vode i kanalizacije i ugradnja sanitarija;
* izrada elektroinstalacija slabe i jake struje, gromobrana, rasvjete;
* izrada fotonaponske elektrane na krovu i pratećih instalacija;
* ugradnja dizalice topline - VRF sustava, radovi na instalaciji radijatorskog grijanja, ugradnja klima uređaja;
* na parkiralištu dovršetak radova na sustavu oborinske odvodnje (ugradnja separatora, linijskih rešetki, cijevi i izrada ab okana..);
* građevinski radovi na novom rješenju parkirališta sa novim priključkom na županijsku cestu uključujući asfaltiranje;

Opseg i količine radova detaljno su opisane i definirane Troškovnikom.

**PLANIRNAO TRAJANJE UGOVORA,ROK I DINAMIKA IZVRŠENJA UGOVORA**

Ugovor stupa na snagu danom obostranog potpisa ugovornih strana i traje 7 mjeseci u koji rok je uračunato:

* 5 mjeseci za izvođenje radova, od dana uvođenja u posao;
* 2 mjeseca za tehnički pregled, primopredaju, ishođenje uporabne dozvole i predaju završnog izvješća, od završetka radova.

Naručitelj će o uvođenju u posao obavijestiti odabranog ponuditelja najmanje 3 dana ranije.

Uvođenjem u posao počinje teći rok za izvođenje radova te je Izvođač od tog dana obvezan započeti s izvođenjem radova. Pod završetkom ugovora smatra se dan kada je potpisan Zapisnik o primopredaji izvedenih radova, te kad je Izvođač predao završno izvješće i dostavio jamstvo za otklanjanje nedostataka.