**Osiguranja**

**PRILOG 4.** Prijedlog ugovora

**OPĆINA JELENJE,** OIB: 37666833094, Dražičkih boraca 64, 51218 Dražice, zastupana po oćinskom načelniku Robertu Marčelja, (u daljnjem tekstu: Naručitelj) s jedne strane

**i**

**\_\_\_\_\_\_\_\_\_\_\_\_\_\_\_\_\_,** OIB: \_\_\_\_\_\_\_\_\_\_, iz \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_,kojeg zastupa direktor/predsjednik/član uprave \_\_\_\_\_\_\_\_\_\_\_\_\_\_\_\_\_\_\_\_(u daljnjem tekstu: **Izvođač**), s druge strane sklapaju slijedeći

**UGOVOR O IZVOĐENJU RADOVA**

**dogradnja dječjeg vrtića „Grobnički tići“ Podhum**

**Predmet Ugovora**

**Članak 1.**

1. Ovaj ugovor sklapa se na temelju provedenog otvorenog postupka javne nabave male vrijednosti za nabavu građevinskih radova **Dogradnja dječjeg vrtića „Grobnički tići“ Podhum**, koji se vodi pod evidencijskim brojem nabave JN 1/25, objavljenog u e-oglasniku «Narodnih novina» pod brojem ---- od ------. i Odluke Naručitelja o odabiru najpovoljnije ponude KLASA: \_\_\_\_\_\_\_, URBROJ: \_\_\_\_\_\_\_\_\_, od \_\_\_\_\_\_\_\_\_.i kojom je ponuda Izvođača broj \_\_\_\_\_\_\_\_ od \_\_\_\_\_\_\_\_\_\_\_. odabrana kao ekonomski najpovoljnija.
2. Izvođač se obvezuje radove iz prethodnog stavka izvoditi sukladno važećim propisima iz ovog područja, tehničkim normativima, standardima i pravilima struke, te po odredbama ovog Ugovora, po opsegu, vrsti i kakvoći u svemu prema odabranoj ponudi Izvođača br. \_\_\_\_\_\_\_\_ od \_\_\_\_\_\_\_\_\_\_\_\_\_. godine, kao i prema opisu iz prihvaćenog ponudbenog troškovnika po vrstama i stavkama radova, koji zajedno s projektno-tehničkom dokumentacijom i dokumentacijom o nabavi čine sastavni dio ovog Ugovora.
3. Predmet ovog Ugovora sufinancira Europska unija u sklopu Nacionalnog plana oporavka i otpornosti 2021. – 2026, a temeljem Ugovora o dodjeli bespovratnih sredstava za projekte koji se financiraju iz Mehanizma za oporavak i otpornost koji je sklopljen 15.02.2023. godine između Ministarstva znanosti i obrazovanja - tijela nadležnog za komponentu 3. Obrazovanje, znanost i istraživanje, Središnje agencije za financiranje i ugovaranje programa i projekata Europske unije – provedbenog tijelo i Općine Jelenje – korisnika sredstava. Referentni broj projekta NPOO.C3.1.R1-I1.01.0301.
4. Izvođač je obvezan tijekom izvršenja ovog Ugovora pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. Zakona o javnoj nabavi („Narodne novine“ broj 120/16 – dalje u tekstu: ZJN 2016).

**Ugovorna cijena**

**Članak 2.**

1. Izvođač se obvezuje izvesti predmetne radove iz članka 1. ovog Ugovora za cijenu kako slijedi:

|  |  |
| --- | --- |
| **Cijena radova (bez PDV-a):** | 0,00 EUR |
| PDV (25%) | 0,00 EUR |
| **Cijena radova (s PDV-om):** | 0,00 EUR |

Slovima: ( ).

1. Ugovorne jedinične cijene su nepromjenjive za cijelo vrijeme trajanja ovog Ugovora.
2. Količine predmeta nabave su predviđene (okvirne), te stvarno nabavljena količina radova može biti veća ili manja od predviđene količine. Konačna cijena radova utvrdit će se temeljem odredbi ovog Ugovora prema stvarno izvedenim količinama radova ovjerenih u građevinskoj knjizi i jediničnim cijenama iz ugovornog troškovnika.
3. Izmjena ukupne ugovorne cijene moguća je jedino u slučaju izmjene Ugovora u skladu s odredbama 314. – 320. ZJN 2016 te u slučajevima iz članaka 627. i 629. Zakona o obveznim odnosima

**Dostatnost ugovorne cijene**

**Članak 3.**

1. Ugovorna cijena pokriva sve obveze Izvođača iz ovog Ugovora i sve što je potrebno za izvođenje i završetak ugovornih radova i otklanjanje svih nedostataka prema priloženom ugovornom troškovniku.

**Članak 4.**

1. Smatra se da je Izvođač pregledao gradilište, proučio projektnu dokumentaciju, troškovnik radova, dokumentaciju o nabavi i ostalu prateću dokumentaciju te da je prikupio sve potrebne podatke nužne za nesmetanu organizaciju gradilišta i izvođenje radova, koji obuhvaćaju (ali se ne ograničavaju na):

* oblik i prirodu gradilišta;
* hidrološke i klimatske uvjete;
* obim i karakter radova i sredstava koja su potrebna za izvođenje i završetak radova i za otklanjanje svih nedostataka;
* uvjeta što se tiče pristupa, smještaja, uređaja, osoblja, energenata, transporta, vode i ostalih usluga;
* prikladnost i mogućnost pristupnih putova na gradilište.

1. Ugovaratelj nema pravo zahtijevati povećanje cijene ili drugu naknadu, pozivajući se da u vrijeme davanja ponude nije bio detaljno upoznat s prilikama na i oko gradilišta.

**Rokovi i dinamika izvođenja radova**

**Članak 5.**

1. Naručitelj će nakon stupanja na snagu ovog Ugovora uvesti Izvođača u posao, a o čemu će ga obavijesti najmanje 3 (tri) prije.
2. Izvođač se obvezuje započeti s radovima najkasnije odmah po uvođenja u posao.
3. Rok početka izvođenja radova je datum uvođenje u posao kada se otvara građevinski dnevnik.
4. Izvođač se obvezuje sve radove na dogradnji građevine iz članka 1. ovog Ugovora izvesti u roku od **5 (pet) mjeseci** (uključeni blagdani, praznici i neradni dani) od dana uvođenja Izvođača u posao.
5. Datum dovršenja ugovorenih radova smatra se zadnji dan izvođenja radova upisan od nadzornog inženjera u građevinsku knjigu.
6. Nakon završetka ugovorenih radova u roku od 2 (dva) mjeseca izvršit će se tehnički pregled, primopredaju, ishođenje uporabne dozvole i predaju završnog izvješća.

**Članak 6.**

1. Rok izvođenja radova iz članka 5.(4) ovog Ugovora produljit će se:

* u slučajevima u kojima je Izvođač zbog promijenjenih okolnosti, više sile ili neispunjenja obveza Naručitelja bio spriječen izvoditi radove.
* za broj dana za koji zbog nepovoljnih vremenskih prilika nije bilo moguće izvoditi pojedine vrste radova. Nepovoljne vremenske prilike se utvrđuju evidencijom meteoroloških uvjeta tijekom izvođenja radova, ovjerenih po nadzornom inženjeru u građevinskom dnevniku. Radi procjene pojave iznimno nepovoljnih meteoroloških uvjeta, normalni uvjeti u pogledu temperature, oborina i vjetra definiraju se kao desetogodišnji mjesečni prosjek tih parametara, izmjereno u nekoj meteorološkoj stanici u blizini lokacije gradilišta.

Radi evidencije pojave nepovoljnih klimatskih uvjeta za jedan od tih parametara Izvođač je obvezan tražiti podatke o temperaturi, oborinama ili vjetru od najbliže meteorološke stanice.

U svojoj procjeni, Glavni nadzorni inženjer će uzeti u obzir iznimni i uobičajeni karakter nepovoljnih klimatskih uvjeta i njihovog mogućeg negativnog učinka na rok izvođenja/završetka radova.

* ako Naručitelj izda Izvođaču pisani nalog o obustavi radova.

**Članak 7.**

1. Izvođač je radi praćenja realizacije predmeta ovoga Ugovora dužan u roku od 8 (osam) dana od dana uvođenja u posao dostaviti Naručitelju detaljan plan izvođenja radova u obliku kako to zatraži predstavnik Naručitelja.
2. Plan obuhvaća redoslijed kojim Izvođač namjerava izvoditi radove uključujući predviđeno vremensko trajanje svake pojedine aktivnosti.
3. Na zahtjev Naručitelja Izvođač je obvezan dostavljati mjesečne dinamičke planove sa naznakom raspoloživih resursa za izvršenje ugovora.
4. Ukoliko Izvođač ne poštuje obvezu dostave dinamičkih planova Naručitelj ima pravo naplatiti jamstvo za uredno ispunjenje ugovora u cijelosti i, ukoliko to želi, raskinuti Ugovor.

**Privremena obustava radova**

**Članak 8.**

1. Predstavnik Naručitelja može u svako doba narediti privremenu obustavu radova uz navođenje razloga obustave. Tijekom privremene obustave Izvođač će konzervirati radove, tj. zaštititi ih od propadanja i oštećenja na tehnički prikladan i ispravan način, zaštititi i osigurati radove, te uskladištiti opremu.
2. Ukoliko je Izvođač odgovoran za privremenu obustavu radova, neće se primjenjivati članak 9. ovog Ugovora, a Naručitelj ima pravo na naknadu štete koja mu je nastala zbog privremene obustave radova, kao i naplatu ugovorne kazne zbog zakašnjenja u izvršenju obveza do kojeg je došlo zbog privremene obustave radova.

**Članak 9.**

1. Ukoliko Izvođač nije kriv za privremenu obustavu, a ima troškove zbog toga što je postupio prema uputama ovlaštenog predstavnika Naručitelja iz članka 8.(1), Izvođač ima pravo na:
2. produljenje roka za svako takvo zakašnjenje; i
3. plaćanje stvarnih troškova koje je pretrpio zbog obustave.

Stvarnim troškovima koje je Izvođač pretrpio zbog obustave, smatraju se troškovi produžetka jamstava za razdoblje produljenja roka izvođenja radova.

Stvarnim troškovima koje je Izvođač pretrpio zbog obustave smatraju se i troškovi demobilizacije i mobilizacije na gradilištu zbog obustave radova, te troškovi konzerviranja radova sukladno članku 8.(1), troškovi čuvarske službe za vrijeme privremene obustave radova i troškovi angažmana instalirane opreme i postrojenja.

1. Izvođač može izvršiti demobilizaciju gradilišta u slučaju obustave radova samo uz pisanu suglasnost predstavnika Naručitelja, a ponovnu mobilizaciju je obvezan izvršiti u roku od najviše sedam (7) dana od primitka odluke predstavnika Naručitelja o ukidanju privremene obustave radova, te naloga o ponovnom početku izvođenja radova.
2. Izvođač nema pravo na nadoknadu izgubljene realizacije, izmakle dobiti ili nadoknadu drugih troškova gradilišta ili izvan njega i troškova mjesta na kojima se proizvode elementi za ugradnju u radove (npr. troškovi uprave i sl.).
3. Izvođač nema pravo na produljenje roka ili na plaćanje nastalih troškova zbog propusta da zaštiti, uskladišti ili osigura radove u skladu sa člankom 8.(1).

**Ugovorna kazna**

**Članak 10.**

1. Ako Ugovaratelj ne izvede radove u ugovorenom roku iz članka 5.(4), Naručitelj ima pravo naplatiti ugovornu kaznu zbog zakašnjenja u visini od 2‰ (dva promila) dnevno od ugovorene cijene radova i to za svaki dan zakašnjenja, a maksimalno do 10% (deset posto) ugovorne cijene radova.
2. Naručitelj ima pravo iznos ugovorne kazne odbiti od bilo koje privremene ili okončane situacije ili naplatiti putem jamstva za uredno ispunjenje ugovora odnosno jamstva za otklanjanje nedostataka u jamstvenom roku.
3. Ukupan iznos ugovorne kazne naplaćen po bilo kojoj osnovi ne može prijeći vrijednost jamstva za uredno ispunjenje ugovora.

**Obračun i plaćanje izvedenih radova**

**Članak 11.**

1. Naručitelj ne vrši plaćanje predujma.
2. Izvedeni radovi obračunavat će se na osnovi izmjere stvarno izvedenih količina radova i po jediničnim cijenama iz ponudbenog troškovnika, te po nadzornom inženjeru ovjerene građevinske knjige
3. Izvedene i ovjerene radove Izvođač će obračunavati temeljem privremenih mjesečnih situacija i okončane situacije.
4. Privremene mjesečne situacije Izvođač ispostavlja u 6 (šest) primjeraka na ovjeru Nadzornom inženjeru na gradilištu.
5. Situaciju ovjerenu od strane nadzornog inženjera, Izvođač dostavlja predstavniku Naručitelja.
6. Nesporni dio situacije, predstavnik Naručitelja će ovjeriti u roku od 5 (pet) dana od dana ovjere nadzornog inženjera.
7. Temeljem ovjerene privremene i okončane situacije izdaje se eRačun kojem se prilaže skenirana ovjerena situacija, i tako ispostavljeni eRačun Naručitelj se obvezuje platiti u roku 30 (trideset) dana od dana prihvaćanja istog.
8. U zajednici gospodarskih subjekata svakom članu će se za radove koje će izvesti, plaćati neposredno, na način da članovi naprave obračun ukupnih radova putem cijele situacije-rekapitulacije, koja ne smije sadržavati oznaku R1. Uz nju ujedno treba priložiti i privremene situacije ispostavljene Naručitelju s oznakom R1 od svakog od pojedinih članova i to samo za alikvotni dio radova koji im pripada, te tako sve zajedno dostaviti Naručitelju na ovjeru i daljnji postupak.
9. Obračun cijele situacije u ukupnom iznosu-rekapitulacija izvedenih radova (zajednički troškovnik) ovjerena od strane nadzornog inženjera i s datumom ovjere, služit će za praćenje Ugovora. Također i sve pojedinačne priložene situacije članova trebaju biti na isti način ovjerene od svih za to ovlaštenih osoba.
10. Naručitelj će evidentirati svaku pojedinačnu situaciju članova zajednice gospodarskih subjekata zasebno i povezati je s plaćanjem. Plaćanje će se vršiti neposredno svakom članu.
11. Ako se dio Izvođač daje u podugovor tada će za radove koje će izvesti podugovaratelji, Naručitelj izvršiti plaćanje neposredno svakom podugovaratelju koji je naveden u Ugovoru, uz obvezno prilaganje računa, odnosno situacija podugovaratelja prema Izvođaču/članovima zajednice gospodarskih subjekata. Članovi zajednice gospodarskih subjekata obvezni su na situaciji-rekapitulaciji navesti podugovaratelje.
12. Izvođač je obvezan u situaciji naznačiti koje iznose i na koji račun treba plaćati podugovarateljima, odnosno članovima zajednice gospodarskih subjekata.
13. Ako članovi zajednice gospodarskih subjekata zahtijevaju plaćanje preko jednog člana, tada taj član ispostavlja situacije u ime zajednice gospodarskih subjekata na način kako je navedeno.
14. Plaćanje Okončane situacije, čiji iznos ne može biti manji od 10 % (deset posto) vrijednosti ukupno izvedenih radova, se vrši nakon okončanog obračuna i zaprimanja jamstva za otklanjanje nedostataka u jamstvenom roku.

**Tehnički pregled**

**Članak 12.**

1. Izvođač će odmah po završetku svih radova pisanim putem obavijestiti Naručitelja o završetku radova i dostaviti Naručitelju svu dokumentaciju potrebnu za tehnički pregled sukladno Zakonu.
2. Naručitelj će nakon zaprimanja obavijesti, u primjerenom roku, podnijeti nadležnom upravnom tijelu zahtjev za obavljanje tehničkog pregleda građevine.
3. Izvođač je dužan prisustvovati tehničkom pregledu građevine i biti na raspolaganju Naručitelju do ishođenja pravomoćne uporabne dozvole.
4. Ako prilikom tehničkog pregleda povjerenstvo za tehnički pregled utvrdi da na radovima i ugrađenoj opremi po ovom ugovoru postoje nedostaci, Izvođač je dužan odmah pristupiti otklanjanju utvrđenih nedostataka o svom trošku.
5. Ukoliko Izvođač ne pristupi otklanjaju nedostataka i ne otkloni utvrđene nedostatke u roku dobivenom od Naručitelja, Naručitelj ima pravo za otklanjanje nedostataka angažirati treću osobu na teret Izvođača.
6. U slučaju utvrđivanja nedostataka u radovima Naručitelj ima pravo i na naknadu štete koju je zbog toga pretrpio.

**Primopredaja i preuzimanje građevine**

**Članak 13.**

1. Primopredaju građevine će izvršiti predstavnici obije ugovorne strane odmah po uspješno provedenom tehničkom pregledu o čemu će biti sačinjen zapisnik.
2. Ako kod primopredaje predstavnici ugovornih strana utvrde da nad radove i opremi postoje nedostaci, Izvođač je odmah dužan pristupiti otklanjanju istih o svom trošku.
3. Izvođač se obvezuje nedostatke utvrđene kod primopredaje otkloniti u roku od trideset (30) dana od dana sastavljanja primopredajnog zapisnika.

**Obveze Izvođača**

**Članak 14.**

1. Izvođač je obvezan pridržavati se svih pozitivnih propisa, a posebno Zakona o rudarstvu, ukoliko će pojedini materijal pribavljati iskorištavanjem rudnog blaga Republike Hrvatske, bilo samostalno, bilo putem podugovaratelja.
2. Izvođač kao poslodavac obvezan je organizirati i provoditi kontinuiranu zaštitu na radu, vodeći pri tome računa o prevenciji rizika te obavještavanju, osposobljavanju, organizaciji i sredstvima, svim dijelovima organizacije rada i u svim radnim postupcima neovisno o tome je li u tu svrhu zaposlio jednog ili više stručnjaka zaštite na radu ili je obavljanje poslova zaštite na radu ugovorio s osobom ovlaštenom za obavljanje tih poslova. Prenošenje ovlaštenja za provođenje zaštite na radu ne oslobađa Izvođača od odgovornosti da organizirati rad na siguran način te obveze pridržavanja svih mjera zaštite na radu tijekom izvođenja radova na gradilištu.
3. Izvođač se obvezuje pridržavati svih pozitivnih propisa kojima je regulirana zaštita okoliša, zaštita na radu i zaštita od požara.
4. Izvođač je obvezan u izvođenju radova pridržavati se načela DNSH (eng. „Do no significant harm“ – „ne nanosi značajnu štetu“) te poštivati sve propisane zahtjeve (kao npr. poduzet će se mjere za smanjenje emisije buke, prašine i onečišćujućih tvari tijekom građevinskih radova).
5. Nakon završetka radova, a prije primopredaje radova, Izvođač je obvezan dostaviti Naručitelju potpisanu Izjavu izvođača o usklađenosti radova s DNSH načelo, na obrascu koji je objavljen kao Prilog 10. dokumentacije o nabavi, a koju ovjerava i Glavni nadzorni inženjer.

**Članak 15.**

1. Izvođač se obvezuje Glavnom nadzornom inženjeru i predstavniku Naručitelja dostavljati mjesečna izvješća o izvedenim radovima. Izvješća se dostavljaju u trenutku dostave privremene situacije u obliku kako odredi predstavnik Naručitelja.

**Članak 16.**

1. Izvođač će uspostaviti sustav osiguranja kvalitete kako bi pokazao usuglašenost sa zahtjevima Ugovora. Glavni nadzorni inženjer i predstavnik Naručitelja ovlašteni su kontrolirati bilo koji aspekt tog sustava.
2. Usuglašenost sa sustavom osiguranja kvalitete ne oslobađa Izvođača bilo kojih njegovih dužnosti, obveza ili odgovornosti iz Ugovora.

**Članak 17.**

1. Izvođač je obvezan u Građevinu ugrađivati građevne proizvode čija su tehnička svojstva sukladna zakonima i propisima RH koji uređuju područje građevnih proizvoda.
2. U cilju dokaza kvalitete materijala, opreme i izvedenih radova Izvođač je obvezan o svom trošku obavljati potrebna prethodna i tekuća ispitivanja po vrsti i obimu predviđenom u važećim standardima, te tehničkim normama određenima glavnim projektom.
3. Naručitelj, po potrebi, može na svoj trošak provoditi sva kontrolna ispitivanja. Ukoliko se kontrolnim ispitivanjima utvrdi kakav nedostatak u kvaliteti materijala, opreme i/ili izvedenih radova, trošak provedenog ponovljenog kontrolnog ispitivanja snosi Izvođač.
4. U slučaju iz prethodnog stavka Izvođač je obvezan otkloniti nedostatke u roku koji odredi predstavnik Naručitelja.
5. Ukoliko Izvođač ne otkloni nedostatak u roku iz prethodnog stavka, Naručitelj ima pravo raskinuti ovaj Ugovor i naplatiti Jamstvo za uredno ispunjenje Ugovora.

**Članak 18.**

1. Izvođač je obvezan o svom trošku održavati i provoditi privremenu regulaciju prometa, kao i snositi troškove pripremnih radova, troškove svih priključaka, troškove vezane uz prekomjerno opterećenje cesta, troškove pribavljanja suglasnosti i troškove eventualnog zauzeća javnih prometnih površina.
2. Ukoliko se zbog načina izvođenja radova mogu dovesti u opasnost susjedni objekti, Izvođač je obvezan o svom trošku izraditi po sudskom vještaku elaborat zatečenog stanja prije početka radova.
3. Izvođač će snositi sve troškove privremenog prava prolaza koja su mu potrebna, uključivo i one za pristup na gradilište.

**Članak 19.**

1. Izvođač je obvezan pravovremeno proučiti ugovorne dokumente i ostalu raspoloživu dokumentaciju i ako to smatra potrebnim, zatražiti od Naručitelja objašnjenje nejasnih detalja, kako ne bi došlo do zastoja u izvedbi radova. Na eventualne uočene nedostatke obvezan je upozoriti Naručitelja.

**Članak 20.**

1. Tijekom izvođenja radova, Izvođač će paziti da na gradilištu nema nepotrebnih stvari i ukloniti će svu nepotrebnu mehanizaciju ili višak materijala. Izvođač će odstraniti i odvesti s gradilišta sav otpad, smeće, objekte pripremnih radova i ostatke koji više nisu potrebni.
2. Nakon završetka radova, Izvođač će u razumnom roku i na svoj trošak očistiti i ukloniti s gradilišta svu mehanizaciju, višak materijala, otpad, smeće i objekte pripremnih radova. Izvođač će gradilište ostaviti čistim i u dobrom stanju.
3. Naručitelj temeljem ovog Ugovora prenosi vlasništvo nad građevnim otpadom na Izvođača radova.

Izvođač radova kao vlasnik i posjednik građevnog otpada dužan je gospodariti građevnim otpadom koji je nastao tijekom građenja, rekonstrukcije ili održavanja na gradilištu sukladno propisima, pravilnicima i zakonu koji uređuju gospodarenje otpadom.

Izvođač radova kao vlasnik i posjednik građevnog otpada treba sve troškove koji proizlaze iz obveze gospodarenja građevnim otpadom uračunati/ukalkulirati u stavkama troškovnika i neće se posebno obračunavati.

**Članak 21.**

1. Sve iskopine, kovani novac, antikni ili vrijedni predmeti, objekti i ostali geološki ili arheološki ostaci koji se pronađu na gradilištu predat će se na čuvanje i u nadležnost Naručitelja.
2. Izvođač će poduzeti sve razumne mjere da njegovo osoblje ili druge osobe ne oštete ili uklone te nalaze.

**Članak 22.**

1. Izvođač je za cjelokupno vrijeme trajanja ovog Ugovora dužan imati police osiguranja koje pokrivaju sljedeće rizike:

* Osiguranje objekta u izgradnji na osiguranu svotu istovjetnu Ugovorenoj cijeni,
* Osiguranja javne (izvan-ugovorne) odgovornosti prema trećim osobama koja obuhvaća osiguranje od štete smrti, povrede tijela ili zdravlja, te oštećenja ili uništenja stvari treće osobe (uključujući i Naručitelja i njegove radnike).

1. U slučaju ostvarivanja agregatnog limita Ugovaratelj je dužan obnoviti police osiguranja.
2. Radnici Naručitelja, kao i sam Naručitelj, smatraju se trećim osobama u smislu odgovornosti Izvođača za štetu koju pretrpe te osobe od djelatnosti koju obavlja Izvođač, odnosno od njegove opasne stvari.

**Naknada štete**

**Članak 23.**

1. Izvođač je obvezan sanirati sve štete koje proizlaze iz izvršenja obveza Izvođača po ovom Ugovoru, trećim osobama.
2. U slučaju bilo kakvih odštetnih zahtjeva trećih osoba prema Naručitelju, a koji proizlaze iz izvršenja obveza Ugovaratelja po ovom Ugovoru, Izvođač se obvezuje takve zahtjeve u cijelosti preuzeti.
3. Ukoliko bi Naručitelj popravio ili nadoknadio štetu nastalu trećim osobama po osnovi provedbe ovog Ugovora, Naručitelj ima pravo naknaditi štetu odbitkom odgovarajućeg iznosa od bilo koje situacije koju je ispostavio Izvođač, odnosno na Naručitelju drugi prihvatljivi način.

**Jamstvo za uredno ispunjenje Ugovora**

**Članak 24.**

1. Izvođač se obvezuje u roku 8 (osam) dana od potpisa ovog Ugovora dostaviti Naručitelju Jamstvo za uredno ispunjenje Ugovora.
2. Izvođač Jamstvo za uredno ispunjenje Ugovora dostavlja u obliku bankarske garancije „bez prigovora“ u visini 10% (deset posto) vrijednosti ugovora bez PDV-a, iz članka 2. ovog Ugovora ili novčani polog, s rokom trajanja 30 dana dužim od ugovorenog roka završetka ugovora.
3. Jamstvo iz ovog članka Naručitelj je ovlašten naplatiti u slučaju neispunjenje ili neurednog ispunjenje obveza iz ovog Ugovora.
4. Ukoliko Izvođač ne završi ugovorene poslove u ugovorenom roku, obvezan je Naručitelju dostaviti novo jamstvo i to za naredno razdoblje u kojem će završiti ugovorne poslove.
5. Novo jamstvo je Izvođač obvezan dostaviti najkasnije 5 (pet) dana prije isteka roka važenja jamstvo za uredno ispunjenje ugovora.
6. U slučaju da Izvođač ne dostavi novo jamstvo, Naručitelj će naplatiti jamstvo za uredno ispunjenje ugovora, te ima pravo raskinuti ugovor.
7. Neiskorišteno jamstvo će biti vraćeno Izvođaču po izvršenim obvezama iz ovog Ugovora, odnosno nakon uspješne primopredaje i uručenja jamstva za otklanjanje nedostataka u jamstvenom rok.

**Jamstveni rok i Jamstvo za otklanjanje nedostataka u jamstvenom roku**

**Članak 25.**

1. Ugovaratelj jamči za ugovornu kvalitetu izvedenih radova, odnosno za otklanjanje nedostataka na radovima i opremi u jamstvenom roku.
2. Jamstveni rok za izvedene radove utvrđuje se u trajanju **od ::::::::**,, sukladno u ponudi ponuđenom jamstvenom roku .
3. Izvođač je obvezan Naručitelju, u roku od osam (8) od dana od uspješno provedene primopredaje građevine i otklanjanju utvrđenih nedostataka kod primopredaje, a svakako prije izdavanja okončane situacije i prije isteka roka jamstva za uredno izvršenje ugovora, dostaviti jamstvo za otklanjanje nedostataka u jamstvenom roku, u iznosu 10% (deset posto) vrijednosti ukupno izvedenih radova (bez PDV-a).
4. Jamstvo za otklanjanje nedostataka u jamstvenom roku Izvođač može dati u obliku:

* bjanko zadužnice koja mora biti izdana na propisanom obrascu, potvrđena kod javnog bilježnika, te popunjena sukladno Pravilniku o obliku i sadržaju bjanko zadužnice („Narodne novine“ broj 115/2012, 82/2017, 154/2022),

ili

* zadužnice koja mora biti izdana na propisanom obrascu, potvrđena kod javnog bilježnika te popunjena sukladno Pravilniku o obliku i sadržaju zadužnice („Narodne novine“ broj 115/2012, 82/2017, 154/2022).

Umjesto zadužnice ili bjanko zadužnice Izvođač može uplatiti novčani polog, na koji nema pravo zaračunavati zakonsku zateznu kamatu.

Polog se uplaćuje na račun Naručitelja kako slijedi:

IBAN: HR

MODEL: 68

Poziv na broj: 9016-OIB ugovaratelja

Opis plaćanja: Jamstvo za otklanjanje nedostataka u jamstvenom roku

1. Ukoliko Izvođač ne dostavi jamstvo iz stavka (3) ovog članka Naručitelj ima pravo naplatiti jamstvo iz članka 24. ovog Ugovora.
2. Dostavljanjem jamstva za otklanjanje nedostataka u jamstvenom roku Naručitelju, Izvođaču se vraća jamstvo za uredno ispunjenje Ugovora.

**Članak 26.**

1. Izvođač je obvezan u jamstvenom roku na pisani poziv Naručitelja, o svom trošku i na svoj rizik, otkloniti svaki nedostatak koji je nastao zbog njegovog propusta, nekvalitetnog rada ili nepostizanja ugovorne namjene i/ili propisane kvalitete.
2. Ukoliko Izvođač na pisani poziv Naručitelja ne pristupi otklanjanju nedostataka najkasnije u roku 8 (osam) dana od prijama pisanog poziva, ili ne otkloni nedostatak u roku koji je određen u pisanom pozivu Naručitelja, Naručitelj ima pravo otkloniti nedostatak na teret Izvođača, te trošak otklanjanja nedostataka naplatiti iz jamstva za otklanjanje nedostataka u jamstvenom roku ili na Naručitelju drugi prihvatljiv način.

**Ustupanje dijela Ugovora podugovarateljima**

**Članak 27.**

1. Sukladno Ponudi, Izvođač će dio Ugovora dati u podugovor sljedećem/im podugovaratelju/ima:
2. (navesti naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), broj računa i zakonski zastupnici podugovaratelja).
3. Podugovaratelj(i) će izvršavati sljedeće radove obuhvaćene ovim Ugovorom:

(navesti predmet, količinu, vrijednost podugovora i postotni dio Ugovora koji se daje u podugovor)

1. Za radove koje će izvršiti podugovaratelj, Naručitelj neposredno plaća podugovoratelju na način utvrđen u članku 11. ovog Ugovora.
2. Izvođač može tijekom izvođenja radova iz ovog Ugovora od Naručitelja zahtijevati:

* promjenu podugovaratelja za onaj dio Ugovora koji je prethodno dao u podugovor,
* preuzimanje izvršenja dijela Ugovora koji je prethodno dao u podugovor,
* uvođenje jednog ili više novih podugovaratelja čiji ukupni udio ne smije prijeći 30% (trideset posto) vrijednosti Ugovora neovisno o tome je li prethodno dao dio ugovora u podugovor ili ne.

1. Sudjelovanje podugovaratelja ne utječe na odgovornost Izvođača za izvršenje ovog Ugovora.
2. Izvođač snosi odgovornost za bilo koji postupak ili kršenje Ugovora od strane bilo kojeg podugovaratelja, njegovih zastupnika ili zaposlenika, kao da je to postupak ili kršenje Ugovora od strane Izvođača.
3. Naručitelj je obvezan dio Ugovora koji je izvršen od strane podugovaratelja izravno plaćati podugovarateljima.
4. Izvođač je obvezan naznačiti koje iznose i na koji račun treba plaćati podugovarateljima.

**Raskid ugovora od strane Naručitelja**

**Članak 28.**

1. Naručitelj obvezan je raskinuti ugovor o javnoj nabavi tijekom njegova trajanja ako:
   * je ugovor značajno izmijenjen, što bi zahtijevalo novi postupak nabave na temelju članka 321.ZJN-a,
   * je ugovaratelj morao biti isključen iz postupka javne nabave zbog postojanja osnova za isključenje iz članka 251. stavka 1. ZJN-a,

• se ugovor nije trebao dodijeliti ugovaratelju zbog ozbiljne povrede obveza iz osnivačkih Direktive 2014/24/EU, a koja je utvrđena presudom Suda Europske unije u postupku iz članka 258.Ugovora o funkcioniranju Europske unije,

* + se ugovor nije trebao dodijeliti ugovaratelju zbog ozbiljne povrede odredaba ovoga Zakona, a koja je utvrđena pravomoćnom presudom nadležnog upravnog suda.

**Članak 29.**

1. Ukoliko Izvođač propusti ispuniti neku obvezu iz ovog Ugovora Naručitelj će dati Izvođaču dodatni primjereni rok za ispunjenje obveze/otklanjanje nedostatka uz upozorenje Izvođaču da će se u slučaju ne ispunjenja obveze/otklanjanja nedostatka po isteku navedenog roka Ugovor smatrati raskinutim, osim ako Naručitelj nakon isteka roka, bez odgode, ne obavijesti Izvođača da zahtijeva ispunjenje Ugovora ili da naplaćuje ugovornu kaznu zbog neispunjenja ugovora (u kojem slučaju Ugovor prestaje).
2. Iznimno, Naručitelj ima pravo raskinuti Ugovor i bez ostavljanja primjerenog roka Izvođaču ako iz njegova držanja proizlazi da neće ispuniti obvezu niti u naknadnom roku.
3. Raskid će stupiti na snagu 15 dana nakon datuma kada Izvođač primi takvu obavijest ili Naručitelj vrati jamstvo za uredno ispunjenje Ugovora, već prema tome koji je datum kasniji. Naručitelj neće raskinuti Ugovor prema ovom članku kako bi ugovorne radove organizirao da ih izvede drugi Izvođač.

**Članak 30.**

1. Naručitelj raskida Ugovor putem pisane obavijesti Izvođaču.
2. U slučaju raskida Ugovora prema članku 29. ovog Ugovora Naručitelj će platiti Izvođaču samo izvedene radove. Naručitelj nije obvezan platiti cijenu za naručeni materijal koji nije isporučen na gradilište, ugrađen i obračunat u radovima, osim opreme za koju postoji računovodstvena dokumentacija kojom može dokazati svoja potraživanja.
3. Šteta koju Izvođač može potraživati zbog raskida Ugovora prema članku 29. ovog Ugovora obuhvaća samo običnu štetu koju je Izvođač imao zbog raskida Ugovora (što ne uključuje tzv. troškove uprave niti izmakla korist ili povredu prava osobnosti).

**Raskid ugovora od strane Izvođača**

**Članak 31.**

1. Izvođač ima pravo raskinuti ovaj Ugovor:

* ako Naručitelj u bitnome ne izvršava svoje obveze iz Ugovora;
* u slučaju djelovanja više sile koje potpuno onemogućuje izvođenje radova za dulje od sto-pedeset (150) dana.

1. U slučaju raskida Ugovora sukladno prethodnom stavku Naručitelj će platiti Izvođaču samo izvedene radove. Naručitelj nije obvezan platiti cijenu za naručeni materijal koji nije isporučen na gradilište, ugrađen i obračunat u radovima, osim opreme za koju postoji računovodstvena dokumentacija kojom može dokazati svoja potraživanja.
2. Šteta koju Izvođač može potraživati zbog raskida Ugovora prema prvoj točki stavka 2. ovog članka, obuhvaća samo običnu štetu koju je Ugovaratelj imao zbog raskida Ugovora (što ne uključuje tzv. troškove uprave niti izmakla korist ili povredu prava osobnosti).

**Obveze Izvođača u slučaju raskida Ugovora**

**Članak 32.**

1. U slučaju raskida Ugovora Izvođač je obvezan u primjerenom roku, a najduže u roku trideset (30) dana:

* izvesti do isteka otkaznog roka radove do faze u kojoj Naručitelj može radove preuzeti i predati ih drugom Izvođaču na izvođenje;
* osloboditi gradilište od svojih strojeva, materijala i ljudi, te strojeva, materijala i ljudi svojih podugovaratelja;
* izvršiti primopredaju svih radova; i
* konzervirati radove, tj. zaštiti ih od propadanja i oštećenja na tehnički prikladan i ispravan način.

1. Ukoliko Izvođač ne izvrši u prethodnom stavku navedene obveze u za to određenim rokovima Naručitelj ima pravo naplatiti jamstvo za uredno ispunjenje Ugovora, te bez potrebe ishođenja odobrenja Izvođaća, ukloniti s gradilišta materijal i strojeve Izvođača ili podugovaratelja na trošak Izvođača i pohraniti ih u javno ili drugo skladište na trošak Izvođača.

**Izmjene Ugovora**

**Članak 33.**

1. Naručitelj smije izmijeniti ovaj Ugovor tijekom njegova trajanja bez provođenja novog postupka javne nabave samo u skladu s odredbama članaka 315. – 320. Zakona o javnoj nabavi (NN 120/16, 114/22 - ZJN 2016), pod uvjetom da izmjene nisu značajne.
2. Značajnim izmjenama u smislu članka 321.ZJN 2016 smatraju se izmjene koje:
   1. unose uvjete koji bi, da su bili dio prvotnog postupka nabave, dopustili prihvaćanje ponude različite od ponude koja je izvorno prihvaćena ili privlačenje dodatnih sudionika u postupak javne nabave,
   2. izmjenom se mijenja ekonomska ravnoteža ugovora u korist ugovaratelja na način koji nije predviđen prvotnim ugovorom,
   3. izmjenom se značajno povećava opseg ugovora,
   4. ako novi ugovaratelj zamijeni onoga kojemu je prvotno Naručitelj dodijelio ugovor, osim u slučajevima iz članka 318. Zakona o javnoj nabavi.
3. Izmjene Ugovora moraju biti u obliku pisanog dodatka Ugovoru i mogu se odnositi samo na one izmjene koje se sukladno propisima kojima se uređuje javna nabava ne smatraju značajnim izmjenama u odnosu na sadržaj i osnovne elemente Ugovora

**Imenovanje predstavnika Izvođača i Naručitelja**

**Članak 34.**

1. Izvođačj je obvezan tijekom uvođenja u posao imenovati osobu u skladu s važećom zakonskom regulativom koja će voditi građenje, te o tom imenovanju pisanim putem obavijestiti Naručitelja.
2. Naručitelj je obvezan tijekom uvođenja u posao imenovati osobu koja će biti predstavnik Naručitelja i u njegovo ime nadgledati izvršenje ovog Ugovora, te o tom imenovanju pisanim putem obavijestiti Izvođača.
3. Predstavnik Naručitelja predstavlja Naručitelja u odnosima koji nastanu temeljem ovog Ugovora, te se cjelokupna komunikacija Izvođača prema Naručitelju obavlja preko njega.

**Stručni nadzor**

**Članak 35.**

1. Stalni stručni nadzor tijekom izvođenja ugovornih radova obavljat će Naručitelj putem Glavnog nadzornog inženjera i nadzornih inženjera pojedinih struka.
2. O imenovanju predstavnika stručnog nadzora Naručitelj će pisanim putem obavijestiti Izvođača.
3. Predstavnici stručnog nadzora ovlašteni su u ime Naručitelja sudjelovati kod primopredaja radova i izrade okončanog obračuna.

**Komunikacija i obavijesti**

**Članak 36.**

1. Mjerodavan jezik, koji se koristi u ovom Ugovoru je hrvatski jezik i latinično pismo. Jezik komunikacije je hrvatski jezik i latinično pismo.
2. Obavijesti koje moraju biti dane prema Ugovoru moraju biti u pisanom obliku, a stupaju na snagu primitkom na adrese navedene u ovom članku Ugovora. Dostava može uslijediti osobno ili telefaksom uz pisanu potvrdu primitka ili preporučenim pismom koji je naknadno potvrđen pismom ili elektroničkom poštom uz potvrdu o primitku (delivery receipt).

Adrese za dostavu Obavijesti jesu:

**Adresa Naručitelja:**

**Adresa Ugovaratelja:**

**Adresa Stručnog nadzora:**

**Završne odredbe**

**Članak 37.**

1. Ugovorne strane se obvezuju s osobnim podacima do kojih dođu tijekom izvršenja ovog Ugovora postupati sukladno važećoj Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) te sukladno Zakonu o provedbi Opće uredbe o zaštiti podataka (NN 42/18).

**Članak 38.**

1. Ukoliko bi neka od odredbe ovog Ugovora bila ili postala nevaljana ili u slučaju pravne praznine u odredbama ovog Ugovora, to nema utjecaja na važenje ostalih odredbi ovog Ugovora**.**
2. U tim slučajevima će ugovorne strane nevažeću odredbu zamijeniti novom koja će u gospodarskom smislu biti najbliža nevaljanoj odredbi.

**Članak 39.**

1. Ugovorne strane suglasno zaključuju da za sve ostalo, što nije regulirano ovim Ugovorom, vrijede odredbe važećeg Zakona o obveznim odnosima, Zakona o gradnji, Zakona o prostornom uređenju, Zakona o poslovima i djelatnostima prostornog uređenja i gradnje, Zakona o zaštiti okoliša, Zakona o javnoj nabavi, Zakona o zaštiti na radu, Zakona o zašiti od požara i drugi zahtjevi važećih primjenjivih propisa.
2. Zakoni i podzakonski propisi koji se spominju u tekstu ovog Ugovora ili u drugim dijelovima Ugovora i dokumentacije o nabavi, primjenjuju se sa svim važećim izmjenama i dopunama u trenutku primjene ili se primjenjuju novi zakoni ili podzakonski propisi ako su zamijenili one koji se spominju.
3. Ovim Ugovorom isključuje se primjena Posebnih uzanci o građenju.

**Članak 40.**

1. Sve eventualne sporove iz ovog Ugovora, Naručitelj i Ugovaratelj će rješavati sporazumno.
2. U slučaju nemogućnosti rješenja spora sporazumno, ugovorne strane prihvaćaju rješenje stvarno nadležnog suda u Rijeci.

**Članak 41.**

1. Ovaj je Ugovor sastavljen i napisan u 6 (šest) istovjetnih primjerka, od kojih svaki ima dokaznu snagu izvornika i Ugovaratelj dobiva 2 (dva) a Naručitelj 4 (četiri) primjerka.

**Članak 42.**

1. Ovaj Ugovor stupa na snagu danom obostranog potpisa.

U \_\_\_\_\_\_\_\_\_ \_\_\_\_ 2025. godine U Dražicama \_\_\_\_\_\_\_\_\_ 2025. godine

|  |  |  |
| --- | --- | --- |
| **ZA IZVOĐAČA:** |  | **ZA NARUČITELJA:** |
| Direktor**:** |  | Općinski načelnik |
|  |  |  |
|  |  | Robert Marčelja |
|  |  | KLASA:  URBROJ: |